**Mai curg lacrimi de gheață**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- În urma ta mai curg lacrimi de gheață,

Iar amintirile cu flori de nufăr,

Când le zăresc pe lac, mă fac să sufăr;

În barca mea plutește astăzi ceață.

Pe malul apei scriu poeme triste,

Cu ochi tăcuți mai construiesc o punte

Din amintiri, aş traversa un munte

Să te revăd, plătesc și acatiste.

Un fulg pășește către primăvară,

Luptă-un cobzar cu suflet de copilă

Ce-și amintește vesel de-o idilă

Care valsează-ne lacrimi de vioară.

- Ferestrele sunt mate şi zăpada

Loveşte furibund hotarul nordic,

Când viscolul o spulberă acordic,

Gerar porneşte astfel cruciada

De agonii... Odaia nu-mi ajunge

Şi-n foc trosneşte lemnul a urgie

Azi nu-i pe lume nicio poezie

Să curme așteptările-ndelunge.

De-o fi să vii şi afli că-s plecată

Să-mi laşi un vers la poarta din cetate

Şi ultimele lacrimi îngheţate

Pe banca unde ne-ntâlneam odată.

Ioan Grigoraș Liliana Trif